Belize Shrimp Growers Association
De Belize Shrimp Growers Association (BSGA) is en Verband, in den sik en groten Deel von de Shrimp-Farmers von Belize (üm un bi 90 % von de Produkschoon) tohoopslaten hebbt. Shrimps (Litopenaeus vannamei) sünd en wichtigen Exportartikel för de Weertschop von Belize.

De Shrimp-Farmen doot vör allen in de Distrikte Stann Creek un Toledo liggen.

Historie 

De eerste Shrimp-Farm in Belize is 1982 in Bedriev gahn. Dat weer dat Ünnernehmen Nova Toledo Limited bi Mango Walk (), dat vondaag aver nich mehr aktiv is. Över de Johren sünd en Reeg tosätzliche Ünnernehmens grünnt worrn un de Industrie is gau wussen.

De gröttste Farm in Belize weer de von Nova Companies Belize Limited bi Ladyville (). Nadem Hurrikan Keith de Farm in dat Johr 2000 swoor drapen hett, 2001 dor dat Taurasyndrom utbraken is un in dat sülve Johr de Weltmarktpries för Shrimps dalgahn is, is de Nova-Farm in en Scheeflaag raakt, ut de se sik nich mehr wedder verhaalt hett un 2007 insolvent gahn is.

De BSGA as Verband is in dat Johr 2000 grünnt worrn.

2014 is in Belize dat Early Mortality Syndrome (EMS) utbraken, wat de Industrie swoor drapen hett.

In dat Johr 2014 (vör dat Utbreken von EMS), hett de Export von 14.351 Tunnen Fischeree-Produkten 44,1 Milljonen US-Dollar bröcht, wat 14,4 % von de Exporten von dat Land Belize weren. In dat Johr 2017 weren de Tallen dör EMS op 1287 Tunnen un 4,6 Milljonen US-Dollar fullen, wat blots noch 2,1 % von Belize sien Exporten bedüden dee.

De eerste Tilapia-Farm (Oreochromis niloticus) hett 2013 apenmaakt. Se warrt von de Fein Catch Limited bi dat Dörp La Democracia an’n Manatee Highway bedreven.

2015 is en groten Deel von de Shrimp-Industrie von Belize von dat Aquaculture Stewardship Council zertifizeert worrn. 2017 hebbt veer Farmen düssen Status wedder verloren, nadem se freewillig von’n Zertifikaats-Audit afstahn hebbt.

Farmen

Footnoten

Weblenken 

 Websteed von de BSGA (engelsch)

Ünnernehmen
Belize